projecte-aina/catalan_government_crawling huggingface dataset:
Generalitat i ajuntaments recullen les aportacions rebudes durant el procés participatiu del PDU de les Tres Xemeneies
S'ha presentat el resultat del procés participatiu sobre el Pla director urbanístic (PDU) de les Tres Xemeneies.
El Pla director es proposa ordenar un ampli sector al voltant de l'antiga central tèrmica, entre els municipis de Badalona i Sant Adrià de Besòs.
Tot i que la Generalitat és l'encarregada de redactar els plans directors urbanístics, sempre es du a terme amb la col·laboració dels municipis i entitats administratives afectades, en aquest cas, el Consorci del Besòs i els dos ajuntaments.
Per tal que l'ordenació d'aquesta important peça de sòl respongui a les necessitats i aspiracions de la ciutadania, les administracions implicades van obrir un ampli procés de participació, amb jornades temàtiques celebrades entre setembre i novembre del 2018, en les què van participar prop de 200 persones.
El debat es va centrar en quatre eixos temàtics:
El resum íntegre de totes les aportacions rebudes es pot descarregar del web del procés participatiu.
Ara es redactarà un document que se sotmetrà a informació pública, perquè tots els ciutadans interessats hi puguin formular al·legacions, i a consulta dels ajuntaments afectats.
Prop de 200 persones han assistit a les diverses jornades i el resum íntegre de les seves aportacions es pot consultar al web del procés participatiu
La normativa atribuirà responsabilitat legal als intermediaris que no eliminin aquests continguts de les seves plataformes
El Govern ha aprovat el decret llei que modifica el Codi de consum de Catalunya, per tal de disposar d'un marc legal per actuar contra la difusió de continguts a internet que fan apologia dels trastorns alimentaris i inciten a seguir conductes perjudicials per a la salut.
Aquest marc legal ampliarà la responsabilitat als intermediaris —empreses, plataformes o serveis digitals— que, tot i tenir coneixement de l'existència d'aquest tipus de contingut en les seves plataformes, no duguin a terme accions per eliminar-los.
Serà una infracció greu del Codi de consum la promoció, publicitat, oferta o qualsevol activitat que fomenti o indueixi l'adopció d'hàbits relacionats amb els trastorns alimentaris, com l'anorèxia i la bulímia, i es podrà sancionar amb multes de fins a 100.000 euros.
Els trastorns alimentaris a les xarxes
L'apologia de l'anorèxia i la bulímia nervioses a la xarxa, des de diferents pàgines web, blocs, xats i xarxes socials, s'ha convertit en un dels factors de risc més consultat i perillós pel que fa al desenvolupament d'aquests trastorns.
A més, en els darrers 8 anys s'ha donat un increment significativament elevat d'aquests continguts.
La mitjana d'edat de la primera cerca a Internet d'aquests continguts és de poc més de 15 anys, i el 85% dels que busquen aquest tipus de continguts són menors d'edat
La mitjana d'edat de la primera cerca a internet d'aquests continguts és d'entre 15 i 16 anys
Vueling, Ryanair, American Airlines i EasyJet, les empreses més sancionades
L'Agència Catalana del Consum (ACC) ha sancionat 11 companyies aèries amb 533.040 euros en els darrers tres anys.
L'objectiu és defensar els drets dels consumidors i vetllar perquè les companyies aèries resolguin amb rapidesa les reclamacions dels clients.
Vueling és l'empresa que acumula l'import més alt de sancions amb 307.740 euros, seguida de Ryanair amb 46.000 euros, American Airlines amb 37.600 euros i EasyJet amb 37.200 euros.
Els motius principals són l'existència de clàusules i pràctiques abusives, l'incompliment de les obligacions d'atenció als consumidors o la negativa i resistència a subministrar dades.
Saps a qui adreçar-te en cas que el teu vol s'endarrereixi o cancel·li?
Com reclamar la pèrdua de l'equipatge?
Consulta les recomanacions de consum en transport aeri als enllaços de la dreta.
Les companyies no han respectat els drets dels consumidors
El sector amb sancions més elevades és el de les telecomunicacions
Augmenta un 8% el pressupost per a la compra de documents de les biblioteques públiques
El pressupost global per a l'adquisició i subscripció de documents per a biblioteques públiques augmenta un 8%, fins arribar als 5.224.000 euros.
Per fer-ho efectiu, el Govern ha convocat dues línies de subvencions destinades a tots els ajuntaments de Catalunya amb biblioteques públiques integrades al Sistema de Lectura Pública de Catalunya.
Les sol·licituds poden presentar-se fins al 6 de febrer.
La inversió en adquisició de llibres i diaris es complementarà amb la subscripció de revistes per a les biblioteques de Girona, Lleida, Tarragona i Terres de l'Ebre i l'increment de les col·leccions disponibles a través d'eBiblioCat, la biblioteca digital del Sistema de Lectura Pública de Catalunya, que enguany incorporarà l'accés a enciclopèdies generals i temàtiques i que augmentarà dels documents audiovisuals (films, documentals, etc.).
A més, s'incrementen els recursos per a la biblioteca digital eBiblioCat
El centenari del naixement de Teresa Pàmies o Joan Brossa i de la vaga de "La Canadenca" són algunes de les efemèrides més destacades
Com cada any, s'han fet públiques les commemoracions per al 2019.
L'objectiu és posar en relleu, recuperar i divulgar la memòria d'esdeveniments i personalitats històriques, artístiques, científiques o culturals, que han deixat empremta en el patrimoni col·lectiu.
Els esdeveniments que recordarem aquest any són:
També es commemoraran les següents personalitats:
També recordarem Teresa Pàmies, Margarida Xirgu i Simona Gay
'Dragon Ball z: la batalla dels déus' inicia les projeccions
L'Otaku, el primer cicle d'anime en català, comença dijous, 24 de gener, amb la projecció de Dragon Ball z: la batalla dels déus, als Cinemes Yelmo de Barberà del Vallès, Castelldefels i Sant Cugat del Vallès.
Les projeccions als diferents municipis tindran lloc a les 20 hores i l'entrada té un preu de 4 euros.
Dragon Ball Z: la batalla dels déus – 24 de gener
Son Goku, Vegeta, Son Gohan i altres guerrers de la Terra miren d'aturar el poder destructor de Bills, déu de la destrucció, que ha despertat de la seva llarga migdiada.
Dragon Ball Z. La Resurrecció de 'F' – 21 de febrer
Després que Bills, el Déu de la destrucció, decidís no destruir la Terra, es viu una llarga època de pau.
Fins que Sorbet i Tagoma, antics membres de l'armada de Freezer, hi arriben per fer reviure el seu líder amb les Boles de Drac.
En Ruffy i els altres Pirates del Barret de Palla van cap a la ciutat de l'entreteniment més gran del món, el Gran Tresor, on qui té deutes queda convertit en esclau.
Taki i Mitsuha descobreixen que han intercanviat els seus cossos mentre dormien i que es poden comunicar per mitjà de notes.
D'aquesta manera van creant un vincle que acabarà convertint-se en una cosa més romàntica.
Les projeccions als diferents municipis tindran lloc a les 20 hores i l'entrada té un preu de 4 euros
Al llarg de dues dècades s'han arribat a atendre més de 34 milions de trucades
Aquest mes de gener se celebra el 20è aniversari del telèfon 012, que ofereix informació general dels serveis i actuacions de la Generalitat i suport a l'hora de fer tràmits en línia.
En aquests vint anys, s'ha passat d'atendre consultes de caràcter administratiu a oferir més de 30 serveis especialitzats: tràmits, assessorament i resolució de consultes sobre diferents temàtiques en un model basat en una atenció personalitzada, amable, receptiva, empàtica i resolutiva.
L'expansió de l'ús d'internet ha fet que el nombre de trucades al 012 hagi disminuït.
Tanmateix, s'ha incrementat la durada de les trucades.
Ara, les consultes són més complexes i requereixen gestions i assessorament més especialitzats.
Això ha permès detectar de primera mà les necessitats i desitjos dels usuaris.
El 012 s'emmarca en un model d'atenció ciutadana omnicanal (digital, telefònic i presencial).
Així, darrerament s'han incorporat eines i tecnologies punteres, com ara l'assistent virtual o l'atenció a través de la missatgeria instantània de Telegram (un servei que, de retruc, ha facilitat l'accés de les persones sordes al 012).
L'índex de satisfacció dels usuaris és de 4,7 sobre 5
De dilluns a divendres no festius, de 8h a 22h per a informació general, i tots els dies de 7 a 23h per a informació sobre trànsit i transports.
Mesures de distanciament social a l'oficina de Tortosa
Protocol per protegir malalts crònics amb dependència energètica davant la pobresa energètica
A Catalunya hi ha 115.000 persones que necessiten l'electricitat per mantenir-se vius o en bones condicions de salut.
Són persones amb dependència energètica, que necessiten dispositius amb connexió elèctrica per al seu tractament.
Ara s'ha desenvolupat un protocol per protegir-les de talls de subministrament causats per la pobresa energètica, que poden tenir conseqüències molt greus.
Evitar talls de subministrament
Les persones amb dependència energètica poden demanar al seu centre d'atenció primària l'expedició d'un informe per acreditar la seva situació i evitar, així, talls de subministrament i assegurar que tenen l'energia necessària per garantir la seva salut.
Aquest informe els permetrà comunicar la seva situació a la companyia elèctrica, que valorarà i resoldrà la seva petició d'acord amb la normativa vigent.
Criteris sanitaris de dependència energètica
El protocol identifica tres grups de població amb condicions cròniques que necessiten per al seu tractament dispositius amb connexió elèctrica:
De les 115.000 persones que estan en aquesta situació, dues tercera parts cobren menys de 18.000 euros a l'any.
Poden trobar-se en aquesta situació persones grans afectades per bronquitis crònica, asma, insuficiència cardíaca; persones amb insuficiència renal o bé persones més joves que pateixen malalties neurodegeneratives incapacitants que requereixen bombes de perfusió amb connexió elèctrica per al seu tractament.
Les persones afectades podran demanar un informe al seu centre d'atenció primària per lliurar-lo a la companyia elèctrica
L'epidèmia de la grip continua en fase ascendent i en una setmana la taxa d'incidència s'ha doblat i ha arribat als 277,66 casos per 100.000 habitants.
Es comença a parlar d'epidèmia quan se superen els 110,7 casos.
Aquesta setmana, hi ha hagut 47 ingressos hospitalaris de casos greus per virus de la grip als hospitals de la xarxa sentinella i des de l'inici de la temporada (a principis d'octubre) un total de 242.
El 75,2% dels casos no estaven vacunats.
La millor manera de protegir-se i evitar la propagació de la grip és la vacunació i el manteniment d'unes bones pràctiques d'higiene, com rentar-se les mans de manera regular.
La major part dels processos virals respiratoris remeten espontàniament, amb pocs dies de durada i amb símptomes d'intensitat lleu o moderada, i habitualment no requereixen atenció sanitària.
Per a més informació es recomana trucar al 061 CatSalut Respon, el telèfon de Salut de Catalunya, les 24 hores del dia, els 365 dies de l'any.
Per a més informació es recomana trucar al 061 CatSalut Respon
Fins al 2020 es desplegaran més de 55 km de xarxa entre Castelldefels i el Vendrell
S'obsequiarà amb un bitllet gratuït els veïns de l'Hospitalet que la vulguin conèixer
El termini extraordinari per demanar-les finalitza el 22 de març
L'anticicló ha provocat temperatures excepcionalment altes
El Servei Català de Trànsit coordina una campanya preventiva de controls policials
Els Mobile Learning Awards premien set projectes de tecnologia mòbil d'escoles catalanes
No s'impedeix l'ús del cotxe privat, però s'aconsella utilitzar el transport públic, anar a peu o en bicicleta
A Catalunya afecten més de 350.000 persones
Es podran salvar i millorar vides d'una punta a l'altra del món?
Després d'anys de treballar en direccions oposades, sembla que els dispositius mòbils i l'educació a la fi es troben, dins i fora les aules.
Avui parlarem de joves, educació i tecnologia mòbil.
Es compleixen 50 anys des del primer cribratge neonatal
El nou programa començarà el curs 2019-2020 amb alumnes de 5è i 6è de primària i 1r i 2n d'ESO
Sorpreses per als visitants de La Molina, Vall de Núria, Vallter 2000, Espot i Port Ainé
Prové de l'Àsia subtropical i es va detectar per primera vegada a Catalunya l'any 2014
100 actuacions entre l'any 2019 i l'any 2022
L'estratègia posa èmfasi en la innovació digital, la captació de talent i el foment de bones pràctiques
La Generalitat ha tancat el 2018 amb un dèficit provisional del 0,38%
El Govern ha aprovat la sol·licitud d'adhesió de la Generalitat al compartiment Facilitat Financera (FFF) del Fons de finançament de comunitats autònomes 2019, gestionat pel Ministeri d'Hisenda.
Aquest és el darrer tràmit per a la formalització definitiva de l'adhesió al fons.
D'aquesta manera, Catalunya deixa d'estar adherida al Fons de Liquiditat Autonòmica (FLA) i passa a canalitzar les seves necessitats financeres a través del FFF, reservat per a les comunitats autònomes que compleixen els objectius de dèficit i de deute, i el període mitjà de pagament a proveïdors.
La Generalitat ha tancat el 2018 amb un dèficit provisional del 0,38% sobre el Producte Interior Brut (873 milions d'euros).
Catalunya compleix així l'objectiu del 0,4% assignat pel Ministeri d'Hisenda a les comunitats autònomes, si bé les dades definitives de tancament les donarà a conèixer la Intervenció General de l'Estat (IGAE) a finals de març.
La primera subhasta se celebrarà durant el segon trimestre del 2019
L'Agència Tributària de Catalunya tindrà un sistema propi per a la celebració de subhastes electròniques de béns i drets embargats per les entitats que formen part de la xarxa Tributs de Catalunya.
La primera subhasta se celebrarà previsiblement durant el segon trimestre del 2019.
El Reglament general de recaptació (RGR), modificat pel Reial decret 1071/2017, de 29 de desembre, fixa un nou procediment per a la celebració de subhastes de béns embargats i determina que, a partir de l'1 de setembre del 2018, no podran ser presencials, sinó que s'hauran de fer electrònicament.
El text preveu la creació d'un portal específic dins la seu electrònica de l'Agència, que serà el lloc de celebració de les subhastes electròniques dels béns embargats per l'Agència i per les entitats de la xarxa Tributs de Catalunya.
Més endavant, el portal esdevindrà una eina corporativa transversal, ja que tots els departaments de la Generalitat i les entitats del sector públic català el podran utilitzar per subhastar béns i drets de la seva titularitat.
Es faran a través d'un portal dins la seu electrònica de l'Agència Tributària de Catalunya
Els principals serveis mínims decretats són els següents:
Transport de viatgers urbà i interurbà
Centres i establiments sanitaris de la Xarxa Sanitària d'Utilització Pública (XSUP) i que no en formen part:
Farmàcies de guàrdia: Es manté el servei.
Centres docents públics i privats no universitaris i llars d'infants
Una persona de l'equip directiu per centre de treball.
Personal de l'Administració de la Generalitat de Catalunya i les entitats públiques que en depenen
Serveis comuns a tots els centres de treball: 3 persones.
Per a més informació sobre els serveis mínims d'altres àmbits, consulteu l'edicte al Diari Oficial de la Generalitat de Catalunya.
Afecta a tots els treballadors a Catalunya
ORDRE TSF/31/2019, de 18 de febrer
Seguiu les darrers informacions de les incidències a les carreteres catalanes per vies a Twitter.
Seguiu les darreres informacions del servei de Rodalies per línia a Twitter.
Seguiu les darreres informacions de les incidències i els trens disponibles d'FGC al compte de Twitter
Es convoca una nova edició del concurs Experiència Fotogràfica Internacional dels Monuments (EFIM) per a joves de 12 a 20 anys
Es tracta d'un concurs de fotografia a Instagram adreçat a joves que té per objectiu apropar-los al patrimoni cultural i monumental a través de la fotografia i de l'expressió de la seva creativitat.
Hi poden participar els joves de 12 a 20 anys, estudiants de secundària, batxillerat i cicles formatius de qualsevol centre educatiu públic, concertat i privat de Catalunya que imparteixi aquests estudis.
Per participar a EFIM, el centre educatiu, a través del docent responsable que coordini la participació dels alumnes que hi concursin, haurà d'emplenar el formulari que es troba al web del concurs abans del 31 de març.
Els alumnes que vulguin participar-hi per iniciativa pròpia, hauran de demanar a un docent del seu centre educatiu que faci la inscripció.
Un cop feta, les fotografies hauran de publicar-se a Instagram amb l'etiqueta al perfil personal de l'alumne o en un perfil específic creat per al concurs.
Les inscripcions es fan des dels centres educatius a través del web del concurs
Més de 865.000 euros per combatre la desigualtat de gènere
Tot i un lleu descens de mig punt respecte les dades de l'any anterior, la bretxa salarial se situa en el 23,4% a Catalunya, segons les dades de l'evolució de la bretxa salarial a Catalunya.
Es tracta del tercer informe que elabora la Generalitat amb la voluntat de fer un seguiment i combatre la desigualtat retributiva entre homes i dones.
Evolució de la bretxa salarial de gènere
L'informe, elaborat amb les darreres dades disponibles, de l'any 2016, constata que el guany dels homes continua superant en més de 6.000 euros el de les dones, en concret, és de 27.572,8 euros entre els homes i de 21.110,3 euros entre les dones.
Algunes diferències que ho expliquen són:
Segons dades de l'any 2016 de l'informe Evolució de la bretxa salarial de gènere
Els visitants podran seguir l'exposició "La fàbrica tèxtil" en les tauletes del museu o en els propis telèfons mòbils
El Museu Nacional de la Ciència i de la Tècnica de Catalunya (mNACTEC) ha posat en marxa un nou servei d'audioguia sobre l'exposició "La fàbrica tèxtil" i el passat industrial de l'actual seu del museu.
La nova audioguia, integrada dins de l'app Visitmuseum de la Generalitat de Catalunya, s'adreça especialment al públic turista i està disponible en quatre idiomes: català, castellà, anglès i francès.
Els usuaris poden utilitzar-la a través de les tauletes que s'ofereixen al taulell de recepció del mNACTEC o bé en el seu propi telèfon mòbil.
El nou servei, disponible en quatre idiomes, està integrat dins de l'app Visitmuseum
No s'acceptaran les sol·licituds que es presentin a les oficines d'atenció i registre
Des del 21 de febrer de 2019, hauran de tramitar per mitjans electrònics:
Aquesta obligació s'implementarà de forma progressiva i s'especificarà als tràmits afectats.
sobre les condicions per a la posada en funcionament de la tramitació electrònica.
Mesures de distanciament social a l'oficina de Tortosa
El termini per presentar les sol·licituds és del 22 de febrer al 21 de març del 2019
Les sol·licituds es podran presentar fins al 21 de març del 2019.
Aquests ajuts es destinen al manteniment i millora del material que les agrupacions de defensa forestal (ADF) utilitzen en la prevenció, actuació immediata i suport a l'extinció dels incendis forestals.
Les agrupacions ADF són associacions formades per propietaris forestals i ajuntaments dels municipis del seu àmbit territorial.
Destinats al manteniment i millora del material utilitzat per les agrupacions
Què són, objectius, àmbit d'actuació...
El termini d'inscripció és del 23 de febrer de 2019 fins al 14 de març de 2019
Les persones interessades a obtenir el certificat d'aptitud de professor/a de formació viària tenen fins al 14 de març per inscriure's al curs que, un cop superat, els habilitarà per exercir com a professor.
Aquest tràmit té taxes que caldrà consultar en el moment de fer la inscripció
Aquest tràmit té taxes associades
Amb previsió de superar el 20.000 assistents, torna a Barcelona el 4YFN (Four Years From Now), un dels congressos d'empreses emergents de l'ecosistema mòbil i digital més importants del món que té lloc en paral·lel al Mobile World Congress (MWC).
Un total de 13 empreses catalanes que destaquen en innovació i creativitat tecnològica dins l'àmbit cultural hi seran presents sota la marca Catalan Arts.
Hi haurà més de 700 expositors i es preveu l'assistència de 20.000 professionals, entre els quals 1.000 inversors
Amb motiu de de la convocatòria de vaga, el servei de metro patirà afectacions entre el dilluns 25 i el dijous 28 de febrer.
TMB recomana utilitzar mitjans de desplaçament alternatius.
Franges afectades i serveis mínims:
En cas que sigui necessari, s'adoptaran mesures de regulació dels fluxos de passatge per evitar que se superi la capacitat de les andanes.
Basat en els antics camins i no en propostes d'excursió
Amb el Manual de senyalització de camins per a la mobilitat no motoritzada s'aposta per un model basat en els antics camins i no en propostes d'excursió, conegudes com itineraris.
Es senyalitzen principalment els camins a les cruïlles i sempre de la mateixa manera, tant vertical com horitzontal.
És com un mapa de carreteres però pedestre, aplicant el concepte de xarxa viària en àrees rurals, i, per tant, l'usuari pot arribar a qualsevol punt del territori i moure's amb llibertat i amb total seguretat.
És com un mapa de carreteres però pedestre
En les properes setmanes es redueix la incidència a totes les regions
L'activitat gripal a Catalunya s'apropa a un nivell baix d'incidència.
Ha disminuït fins als 254 casos per 100.000 habitants entre l'11 i el 17 de febrer.
I afecta a tots els grups d'edat, excepte en la franja dels 15 als 44 anys que incrementen lleugerament, situant-se per sobre de la tendència mitjana de les temporades anteriors.
La previsió és que en les setmanes vinents disminueixi la incidència a totes les regions fins a assolir un nivell baix d'activitat epidèmica.
S'han posat en marxa 23 plans d'acció territorials (Pla nacional d'urgències de Catalunya) perquè l'atenció continuada i urgent s'ajusti millor a les necessitats assistencials específiques de les persones de cada territori, per aconseguir que la ciutadania sigui atesa en el dispositiu més adequat i garantint la millor qualitat possible.
La millor manera de protegir-se i evitar la propagació de la grip és la vacunació i el manteniment d'unes bones pràctiques d'higiene, com rentar-se les mans de manera regular.
La major part dels processos virals respiratoris remeten espontàniament, amb pocs dies de durada i amb símptomes d'intensitat lleu o moderada, i habitualment no requereixen atenció sanitària.
Ha disminuït fins als 254 casos per 100.000 habitants entre l'11 i el 17 de febrer
Visionaris i revolucionaris com Miró, Dalí o Gaudí són l'eix vertebrador de la campanya
Tret de sortida a 'Catalonia, Land of Digital Revolutionaries', la campanya institucional del Govern amb motiu del Mobile World Congress (MWC).
Catalunya és i ha estat terra de creadors, d'emprenedors i de revolucionaris de la innovació.
En són clars exemples Antoni Gaudí, Josefina Castellví, Salvador Dalí, Maria Josep Colomer o Ildefons Cerdà.
Van revolucionar la manera de fer i de pensar, per repensar i fer avançar el país.
És aquesta empenta emprenedora i inconformista la que ha permès que avui Catalunya es faci un lloc en el rànquing de les nacions més avançades del món.
Catalunya té avui, doncs, les condicions i els ingredients necessaris per liderar també la quarta revolució industrial: la revolució digital.
Sota aquest fil argumental, la campanya inclou insercions publicitàries a televisió, ràdio, premsa, mitjans digitals i xarxes.
La campanya incideix en l'aposta de Catalunya per esdevenir hub digital de referència mundial
Entre el dimarts 26 de febrer i el divendres 1 de març
Ferrocarrils de la Generalitat de Catalunya (FGC) interromprà la circulació de trens entre el dimarts, 26 de febrer, i el divendres, 1 de març, en el tram comprès entre les estacions de Balaguer i La Pobla de Segur.
Com a alternativa, FGC posarà a disposició dels usuaris un servei d'autobusos entre les estacions de Balaguer i La Pobla de Segur.
L'autobús s'aturarà a totes les estacions del recorregut a la parada d'autobús més propera.
No obstant, a les estacions de Gerb, Sant Llorenç de Montgai, Vilanova de la Sal i Santa Linya el servei alternatiu per carretera es realitzarà sota demanda dels usuaris.
Entre les estacions de Lleida Pirineus i Balaguer el servei de trens serà l'habitual.
FGC oferirà diferents serveis d'autobusos per garantir la mobilitat dels viatgers